Odense Adresse-Contoirs Efterretninger, 1840-06-09
Allerede maa man beklage, at de liberale Blade for endeel begynde at virke skadeligt, idet at flere uordentlige Sammenløb og voldsomme Modsætninger imod Autoriteternes og Politiets Foranstaltninger have fundet Sted i Hovedstaden. Vel udraaber "Fædrelandet i No. 170 af 25 Mai, "Med dyb Bedrøvelse have vi erfaret, at der i Løverdags Aftes ere forøvede Excesser, der vel i og forsig ikke have været af stor Betydenhed, men som derimod, hvis de skulde gjentage sig, kunde have de sørgeligste Følger &c. &c."men det vil være meget vanskeligt for hver den, der med Opmærksomhed har fulgt "Fædrelandet og de andre liberale Blade i de sidste 6 Maaneder, at fæste nogen fuldkommen Tiltroe til den her givne Forsikkring, i det mindste er det vist, at den tirrende, ringeagtende og forhaanende Tone imod Øvrigheden, Lovene og Autoriteterne, som saamange af den liberale Presses Artikler noksom bære Præget af, er meget skikket til at vække slige Optrin. Kan de liberale Forfattere virkeligen troe, at naar de selv omtale Øvrighed, Regjering og dens Foranstaltninger, ja selv Kongens hellige Person paa den Maade, som saa ofte er skeet i deres Blade, at dette da ikke vil have nøgen Jndvirkning paa endeel af den raae Mængde, den ubesindige Ungdom, og bringe disse til at troe, at de ligesaa godt kan trodse i Handlinger som den liberale Presse, i Skrift og Tale, Dersom enhver Forfatter, førend han overgav sit Manuskript til Pressen, alvorligen og uforbeholdent vilde adspørge sig selv; har du ogsaa fuldkommen overveiet Følgerne heraf, kan du forsvare disse og den sande Hensigt Du har, for dine Medmennesker; kan du forsvare, det for dig selv, for din uhildede ubestukne Samvittighed, i din sidste Time, naar Døden uundgaaelig nærmer sig; kan du endelig forsvare det for den alvidende ubestikkelige Dommer, for hvem Du engang skal gjøre Regnskab, ikke alene for dine Handlinger, men ogsaa for dine Forsætter og Hensigter, da vilde en meget stor Deel af det, den liberale Presse har frembragt, aldrig været kommen Publikum for Øine eller dog i ganske anden Skikkelse, i ganske andet Sprog og Tone; da kunde denne Presse have været i Sandhed liberal, og da vilde den heller ikke have Anledning til at besvære sig over Jndskrænkning i Trykkefriheden eller finde sig generet af vor didhenhørende Lovgivning; den vilde da, ved de Talenter, som have helliget sig den, have kunne stifte saare megen Nytte, istedetfor at den ved flere Leiligheder positiv har skadet. Eller mon noget af de liberale Blade tør paastaae, det ikke var ønskeligt, at hver Mand handlede i Analogi af de anførte Spørgsmaale, fornemmelig da, naar han vil indvirke paa hele Folket eller paa Regjeringen? Men det er en slem Omstændighed med den liberale Presse, det synes som den ikke alene tragter efter at erhverve Folkegunst, men det synes ogsaa den vil fortjene Penge; derfor maa dens Blade have et vidtløftigt Omfang og derfor maa dens Spalter hver Dag fyldes med noget Nyt, noget Pikant, med Repliker og Dupliker, saa at man stedse kan beholde det sidste Ord, og derfor kan der heller ikke levnes Tid til Besindighed eller Overveielse. Reformer - som denne Presse driver saameget paa – ønske vi upaatvivlelig Alle; men Reformer med Besindighed og grundig Overveielse, Reformer som kan have Varighed, ikke saadanne, der indføres i Aar, men som atter ville trænge til at reformeres næste Aar. Det er Skade, at Selskabet for Trykkefrihedens rette Brug ikke ved sin Optræden gjorde de ovenberørte Spørgsmaale til en Grundregel, som samtlige dets Medlemmer skulde have forpligtet sig til at efterleve; det vilde maaskee da ikke være bleven saa talrigt som det er; men det vilde i Virkeligheden have svaret til Navnet som det bærer, og isteden for at det, saa at sige, staaer som en afmægtig Kolos uden bestemt Maal og Øiemed, vilde det have blevet en ægte Kjerne, der kunde dannet en kraftig Vold mod Trykkefrihedens Misbrug og Pressens Udskeielser. En Ven af Lov og borgerlig Orden.